laion/Wikipedia-Exotic huggingface dataset:
גביע אסיה בכדורגל 2011

גביע אסיה בכדורגל 2011 של AFC נערך בקטר בחודש ינואר 2011, וזאת הפעם השנייה שהטורניר מתארח בקטר והפעם ה-15 שהטורניר נערך. במשחק הגמר ניצחה הנבחרת היפנית את מקבילתה האוסטרלית בתוצאה 0-1 לאחר הארכת זמן. הייתה זאת הזכייה הרביעית של הנבחרת היפנית בטורניר. קטר, הודו ואיראן הגישו הצעות לאירוח גביע אסיה לשנת 2011 ואילו אוסטרליה הגישה הצעה מאוחרת. קטר הוכרזה כמארחת הגביע ב-29 ביולי 2007 במהלך גביע אסיה בכדורגל 2007 בג'קרטה, אינדונזיה. בגלל תקנות פיפ"א ו-AFC הוחלט כי הגביע יוכל להתקיים בחודש יולי או בחודש ינואר ומפני שיולי נחשב לשיא הקיץ בחצי האי ערב הטורניר נקבע לינואר. במשחק על המקום השלישי גברה קוריאה הדרומית על אוזבקיסטן בתוצאה 3-2, וסיימה בפעם השנייה ברציפות במקום השלישי בטורניר. לייצוג האירוע נבחר הסלוגן "יאללה אסיה" ובעקבות הבחירה נבחר השיר "יאללה אסיה" שבוצע על ידי הזמר ג'יי שון בשיתוף פעולה עם הזמר קארל וולף, הזמרית הקטרית ראדיקה וקאריה ומקהלת בית הספר לתיאטרון סילביה שבלונדון. השיר נכתב והולחן על ידי זוליקאה אל-פאסי, ראדיקה וקאריה ומקס הרמן. מדיה וקבצים בנושא גביע אסיה בכדורגל 2011 בוויקישיתוף אתר האינטרנט הרשמי של גביע אסיה בכדורגל 2011 השיר הרשמי של גביע אסיה בכדורגל 2011 "יאללה אסיה", וידאו קליפ של השיר באתר יוטיוב
תורה שלמה

האם התכוונתם ל... שלמות – תכונה של מערכת אקסיומטית. תורה המקיימת אותה היא תורה שלמה חומש תורה שלמה – סדרת ספרים על חמשה חומשי תורה שערך הרב מנחם מנדל כשר
דאוד כותאב

דאוד כותאב (בערבית: داود كتاب; נולד ב-1955 בירושלים) הוא עיתונאי פלסטיני. לכותאב תואר ראשון ממכללת Messiah College בארצות הברית. בין השנים 1982 ל-1987 היה העורך של העיתון הפלסטיני באנגלית Al-Fajr English Weekly. בין השנים 1987 ל-1993 היה כתב בעבור העיתון אל-קודס. היה חבר הנהלת תיאטרון אל-חכוואתי. בשנת 1996 ייסד את המכון למדיה מודרנית באוניברסיטת אל-קודס ושימש כמנהלו עד לשנת 2007. בין השנים 2007–2008 היה פרופסור לעיתונות בקתדרה על שם פריס באוניברסיטת פרינסטון. ב-2003 זכה בפרס לחירות התקשורת ולעתידה (פרס לייפציג לתקשורת). הוא נשוי ואב לארבעה. מדיה וקבצים בנושא דאוד כותאב בוויקישיתוף אתר האינטרנט הרשמי של דאוד כותאב דאוד כותאב, ברשת החברתית אקס (טוויטר) יהודה נוריאל, מוישה אופניק יחלק את ירושלים, באתר ynet, 16 ביוני 2018 Laureates 2003: Gideon Levy and Daoud Kuttab ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מערת שוקבא

מערת שוקבא היא מערה קרסטית גדולה ואתר ארכאולוגי-פרהיסטורי הנמצא במדרון הצפוני של ואדי א-נאטוף (נחל נטוף, יובל של נחל איילון), מדרום לכפר שוקבא, בהרי בנימין, כ-14 ק"מ מצפון-מזרח ללוד. במערה זו התגלתה לראשונה תרבות חומרית ייחודית שנקראה התרבות הנאטופית, על שם ואדי א-נאטוף הסמוך. המערה התגלתה לראשונה לחוקרים בשנת 1924 בזכות האב אלכסיס מאלון, שעבד אז בסניף המכון האפיפיורי למקרא בירושלים. ב-1928 נערכה במקום חפירה ארכאולוגית על ידי משלחת בריטית בניהולה של דורותי גארוד. שכבה A: תקופות היסטוריות (התקופה ההלניסטית והלאה). שכבה B: התרבות הנאטופית (סוף התקופה האפיפלאוליתית). שכבה C: ממצאים משכבה D בהרבדה מחודשת (עקב זרימת מים במערה). שכבה D: התרבות המוסטרית (התקופה הפלאוליתית התיכונה). בשכבה B נתגלה מאסף של כלים מאבן, אבן צור, כלי עצם וחרוזים, וכן מספר קברים. כלי הצור האופייניים היו מיקרוליתים בצורת סהר (סהרונים). בהסתמך על נוכחות המיקרוליתים והיסטים אחרים של התרבות החומרית, גארוד הגדירה את המאסף כשייך לשלב לא ידוע עד אז של התקופה האפיפלאוליתית (לפי המינוח שהיה נקוט בזמנה, התקופה המזוליתית), מעט לפני התקופה הנאוליתית. התרבות, שממצאים נוספים ממנה נתגלו בחלקים נוספים של ארץ ישראל והלבנט, נקראה התרבות הנאטופית (התקיימה כ-15,000–11,700 שנים לפני זמננו). הנאטופים, אחרוני הציידים-לקטים בדרום־מערב אסיה, חיו על מפתן המהפכה הנאוליתית, והיו לאבות ראשוני החקלאים באזורם. תרבותם החומרית הייתה עשירה ושרידיה מלמדים על חברה מורכבת נייחת־משהו שבימיה חלו שינויים משמעותיים אשר עיצבו את התרבויות החקלאיות שבאו אחריה. הגילוי, שפורסם באופן מסודר, הביא למחקר ולעניין רב בעולם. דורותי גארוד לא המשיכה את החפירות במערה, אלא עברה לחפירות בנחל מערות שבכרמל הדרומי. Dorothy A.E Garrod - A New Mesolithic Industry: The Natufian of Palestine, The Journal of the Royal Anthropological Institute of Great Britain and Ireland 1932 מדיה וקבצים בנושא מערת שוקבא בוויקישיתוף תמונות של המערה באתר "טיולי" מערת שוקבא באתר תיירות בנימין ואדי נאטוף ומערת שוקבא ברשימה הטנטטיבית של אתרי מורשת עולמיים של אונסק"ו George Grant Maccurdy Prehistoric Research in the Near East Proceedings of the American Philosophical Society 1933 p.121, Weinstein-Evron, M. 2009. Archaeology in the Archives: Unveiling the Natufian Culture of Mount Carmel. Boston: ASPR Monograph Series, Brill.
מואסיר ברבוזה

מואסיר ברבוזה נסימנטו (בפורטוגזית: Moacir Barbosa Nascimento;‏ 27 במרץ 1921 – 7 באפריל 2000) היה שוער כדורגל ברזילאי שזכה בתארים רבים ונחשב לאחד מטובי השוערים בעולם בשנות ה-40 וה-50.‏[1] עם זאת, הוא זכור במיוחד כגיבור הטרגי בהפסדה של נבחרת ברזיל במשחק המכריע במונדיאל 1950. ברבוזה החל את הקריירה שלו ב-1940 בקבוצת ADCI מסאו פאולו, ולאחר שנתיים הצטרף לקבוצת יפרינגה. ב-1945 הוא עבר לקבוצת ואסקו דה גאמה מריו דה ז'ניירו, במדיה שיחק עשר שנים והגיע להישגים רבים. הוא זכה עמה בחמש אליפויות ליגת הקריוקה וכן ב"אליפות דרום אמריקה לאלופות" (הטורניר שקדם לגביע ליברטדורס) ב-1948. ב-1955 הוא עבר לקבוצת סנטה קרוז מפרנמבוקו, ובהמשך שיחק בקבוצות בונסוססו וקמפו גראנדה בטרם פרש ב-1962. עם נבחרת ברזיל זכה ברבוזה בקופה אמריקה ב-1949 לאחר ניצחון 0-7 בגמר על פרגוואי. במונדיאל 1950 הוא הגיע עם הנבחרת למשחק באצטדיון המרקאנה מול נבחרת אורוגוואי, שהכריע את זהות הזוכה בתואר. על אף שברזיל נחשבה למועמדת הבולטת לניצחון היא הפסידה בתוצאה 2-1, כתוצאה משערים של חואן סקיאפינו ואלסידס גיג'ה, ולא זכתה בגביע. במהלך השער השני התמקם ברבוזה בצורה לא טובה בשערו, מאחר שציפה למסירה של גיג'ייה ולא לבעיטה לשער. ברבוזה הואשם כגורם העיקרי בהפסד, שכונה "אסון המרקאנה", ובמיוחד בשער של גיג'ייה. בעקבות ההפסד הוא סבל מנידוי מצד האומה הברזילאית עד סוף ימיו. הוא לא הורשה להתקרב לאצטדיון על מנת שלא להביא מזל רע לנבחרת. ב-1993 הוא לא הורשה על ידי נשיא התאחדות הכדורגל הברזילאית לשמש כפרשן בשידורי המשחקים הבינלאומיים של ברזיל. ברבוזה נפטר מהתקף לב בגיל 79, כשהוא כמעט מחוסר כל. בערוב ימיו אמר: "עונש המאסר המקסימלי בברזיל הוא 30 שנה, אבל אני, על משהו שאני לא אחראי לו, ריציתי כבר 50 שנה". מדיה וקבצים בנושא מואסיר ברבוזה בוויקישיתוף מואסיר ברבוזה, באתר Transfermarkt מואסיר ברבוזה, באתר Soccerway מואסיר ברבוזה, באתר National Football Teams כתבה על ברבוזה באתר הגארדיאן ערך זה הוא קצרמר בנושא כדורגל ברזילאי ובנושא כדורגלנים. אתם מוזמנים לתרום לוויקיפדיה ולהרחיב אותו.
אמדן (פירושונים)

האם התכוונתם ל... אמדן – עיר בגרמניה אמדן (סיירת) – סיירת גרמנית במלחמת העולם הראשונה אומדן – הערכה אום אל עומדן – אתר ארכאולוגי בישראל
יצחק פנחס גולדווסר

הרב יצחק פנחס גולדווסר (נולד ב-1946) הוא משגיח בישיבת אור ישראל בפתח תקווה ומחבר ספרי מוסר ומחשבה. נולד בתל אביב במשפחה דתית ציונית. בצעירותו למד במדרשית נעם בפרדס חנה, ולאחר סיום לימודיו עבר לישיבת הנגב בראשות הרב יששכר מאיר. לאחר שתי שנות לימוד עבר לישיבת פוניבז'. בשנת 1989, לאחר עזיבת הרב חיים וואלקין את ישיבת אור ישראל, נקרא על ידי ראש הישיבה הרב יגאל רוזן לשמש כמנהל רוחני בישיבת אור ישראל שם אף מוסר שיחה שבועית. הוא משמש כמשגיח גם בישיבת הרמב"ם בתל אביב, ומוסר שיחות בישיבות ובקהילות נוספות. הרב גולדווסר מלמד את אגדות הש"ס באופן המבוסס על תורת המהר"ל, ולפיו כל קטע נלמד בנפרד. בשנים האחרונות התקרב אל תורתו של הרב לייב מינצברג והוא מכנהו בשיחותיו ודרשותיו "מורי ורבי"[דרוש מקור]. החל משנת תשפ"ג שיחתו השבועית בישיבת אור ישראל יוצאת לאור בעלון שבועי מקוון בשם 'השיחה'. במבצע צוק איתן אמר בשיחה לתלמידיו: "אנחנו לא מרגישים לצערנו כמה שחיילים יושבים שם בבונקרים בסכנת נפשות נוראה, הם רועדים מפחד שם וזה צריך לחייב אותנו. בסופו של דבר הם עושים את זה בשביל להגן על העם ועל המולדת"כך גם מלחמת חרבות ברזל עורר דיון ציבורי אודות הכרת הטוב לחיילים ויחס הציבור החרדי אליו משתייך הרב גולדווסר אליהם. מתגורר בבני ברק ואב לארבעה עשר ילדים. אחד מבניו הוא חתנו של הרב מיכל זילבר מירושלים. בשנת תשל"ו הוציא את ספרו הראשון "בארות יצחק" בהסכמת הרב שמואל רוזובסקי, ומאז הוציא ארבעה עשר ספרים בתורת המוסר: בארות יצחק - על סדר פרשיות התורה ובסופו מאמרים במחשבה, תשל"ו יצפן לישרים תושיה - על סדר פרשיות התורה, תשמ"ד עבודת לבב - ענייני תפילה, תשמ"ח אספרה כבודך - על סדר פרשיות התורה, תש"ן צרופה אמרתך - על סדר פרשיות התורה, תשנ"ה ליהודים הייתה אורה - בעניין יום הפורים ומגילת אסתר, תשנ"ו, תשע"ג שיר ורננים - בעניין ימי החנוכה, תשנ"ח יצפנני בסכה - בענייני סוכות ושמיני עצרת, תשנ"ט קדוש ונורא שמו, באתר היברובוקס - בענייני חודש אלול, ראש השנה, עשרת ימי תשובה ויום הכיפורים, תשס"א לששון ולשמחה, באתר היברובוקס - בענייני המקדש, החורבן והגלות, תשס"ב ממדבר מתנה, באתר היברובוקס - בעניין מעמד הר סיני, מעלות התורה וקנייניה, תשס"ד מי זהב, באתר היברובוקס - על סדר פרשיות תורה, תשס"ה ממצרים גאלתנו, באתר היברובוקס - בענייני גלות וגאולת מצרים וחג המצות, תשס"ח תפוחי זהב - הערות וביאורים על אגדות הש"ס, סדר נשים, סדר נזיקין וסדר מועד, שני חלקים, תש"ע-תשע"ב (חלק א - סדר נשים באתר hebrewbooks) שיעורי הרב יצחק פנחס גולדווסר באתר "קול הלשון" עלון שבועי ערוך משיחתו של הרב גולדווסר באתר ביננו "דברים מכוערים וטיפשים" • האזינו בחדרי חרדים, 14. 8. 6
מבצר קולוסי

מבצר קולוסי (ביוונית: Κάστρο του Κολοσσιού) הוא מבצר צלבני הנמצא בסמוך לעיר לימסול. המבצר שמר על מפעלים לייצור סוכר, אחד מענפי הייצוא העיקריים של ממלכת קפריסין הצלבנית. המבצר המקורי נבנה - ככל הנראה - בשנת 1210 על ידי אבירי המסדר ההוספיטלרי על קרקע שנתנה להם על ידי הוגו השלישי, מלך קפריסין, המגדל העומד באתר כיום נבנה בשנת 1454. מדיה וקבצים בנושא מבצר קולוסי בוויקישיתוף ערך זה הוא קצרמר בנושא קפריסין ובנושא היסטוריה. אתם מוזמנים לתרום לוויקיפדיה ולהרחיב אותו.
סאפיתא

סָאפִיתָא (ערבית: صا فيتا, בתעתיק מדויק: צאפיתא) היא עיר במחוז טרטוס שבמערב סוריה. העיר נוסדה בצמוד למבצר צלבני שנבנה במקום על ידי מסדר אבירי היכל שלמה והידוע בשם "שסטל בלן" (צרפתית: Chastel Blanc - "המגדל הלבן") ששכן בתחום רוזנות טריפולי.נכון לסוף המאה העשרים העיר היא מרכז אזורי בו מתגוררים כ-33,000 תושבים. העיר שוכנת על אתר בו נתגלו שרידים ליישוב פניקי. השרידים הארכאולוגים באתר תל כזל (אנ') זוהו כעיר הפיניקית צומור המוזכרת במכתבי אל-עמארנה. רמון הרביעי, רוזן טולוז שייסד את רוזנות טריפולי הצלבנית, תפס את האתר עליו ישבו בדואים משבט בנו-עמאר. המסדר הטמפלרי שאדמות האזור נמסרו לידיו בנה את המבצר המוכר כ"בורג' סאפיתא",או בשם שהעניקו לו הצלבנים – שסטל בלן (Chastel Blanc). המבצר יושב על נקודת תצפית אסטרטגית וממנו קיים קשר עין עם רשת המצודות של מסדר הטמפלרים, ארוד וטרטוס על חוף הים בצפון-מערב, שסטל רוז' בדרום-מערב וקראק דה שבלייה בדרום-מזרח. המבצר הצלבני, שהוא מגדל עוז מרובע, נבנה בשנת 1202, נשתמר היטב והוא מתנשא לגובה של 28 מטרים. רוחבו 18 מטרים ואורכו 31 מטרים. בין קירותיו, שעוביים 3 מטרים, שוכנת קפלה המוקדשת למיכאל הקדוש והמשרתת את הקהילה היוונית-אורתודוקסית של העיר. הקומה השנייה של המבנה, אליה ניתן לעלות בגרם מדרגות עשויות אבן, שימשה במקור כאולם שינה והיא מוארת על ידי חרכי ירי. מתחת למגדל נחצב בור מים ששימש את יושבי המבצר. העיירה סאפיתא, מבט מהמבצר הצלבני. הקפלה בתוך מבצר קסטל בלן. קסטל בלנן. מבט על מגדל העוז. מבצר צלבני מדיה וקבצים בנושא סאפיתא בוויקישיתוף ערך זה הוא קצרמר בנושא יישובים בסוריה. אתם מוזמנים לתרום לוויקיפדיה ולהרחיב אותו.
נשימה מחזורית

נשימה מחזורית (באנגלית: Circular breathing) היא טכניקת נשיפה אשר משמשת בנגינת כלי נשיפה. מטרת הטכניקה היא לאפשר נגינה רציפה ללא הפסקות לנשימה. ביצירות מסוימות נדרשים נגני כלי נשיפה לנגן משפטים מוזיקליים ארוכים שאינם מאפשרים נשימה, ללא קטיעה של הרצף המוזיקלי. לרוב, ניתן לנגן משפטים מוזיקליים אלו על ידי נשימה עמוקה קודם התחלת הנגינה, ובצמצום מתן האוויר. במקרים חריגים, גם הנשימה הטבעית מספיקה בקושי, ועל כן שימוש בטכניקת נשימה מחזורית מקל מאוד על הנגן. הטכניקה מבוססת ברוב המקרים, על נשיפה דרך הפה תוך כדי נשימה מהירה דרך האף. האוויר הננשף דרך הפה אינו מגיע מהריאות, אלא הוא האוויר שנמצא בחלל הפה. כך יכולות הריאות להתמלא באוויר גם כשאוויר ננשף דרך הפה. נשימה מחזורית דורשת אימון רב, על מנת שלא להיכנע לרפלקס הקבוע שאינו מאפשר נשימה ונשיפה בו זמנית. נגנים המאומנים היטב בטכניקה, יכולים לנשוף ולשאוף בו זמנית בצורה שאיננה מורגשת כלל. דודוק דיג'ירידו זורנה נשימה מחזורית, באתר אנציקלופדיה בריטניקה (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
גאפ

The Gap, Inc.‎ (הידועה בעיקר בשם גאפ (Gap), היא רשת ביגוד אמריקאית למכירת בגדי גברים, נשים וילדים. לחברה כ-3,300 חנויות ב-90 מדינות ברחבי אירופה, צפון אמריקה, המזרח התיכון, אוסטרליה, אפריקה ואסיה. החברה מעסיקה כ-141,000 עובדים ברחבי העולם. החברה מפעילה תחתיה את המותגים: אולד נייבי, בננה ריפבליק Athleta ו- Intermix. תחת Gap החברה מפעילה את המותגים GapKids, babyGap, GapMaternity, GapBody ו- GapFit. החנות הראשונה של גאפ נפתחה על ידי אנשי העסקים ובני הזוג דונלד ודוריס פישר ב-21 באוגוסט 1969, באושן אווניו שבסן פרנסיסקו, קליפורניה. בחנות נמכרו תחילה ג'ינסים של ליוויס ותקליטי פטיפון. בני הזוג פישר השיגו 63 אלף דולר כדי לפתוח את החנות, ובתוך שנה הגיעו המכירות ל-2 מיליון דולר. החנות השנייה של גאפ נפתחה בסן חוזה, קליפורניה ב-1970. במקביל הוקם מטה החברה בבורלינגיים, קליפורניה, שהעסיק תחילה רק ארבעה עובדים. ההכנסות המשיכו לגדול ובין השנים 1972–1973 התרחבה הרשת ל–25 חנויות גם מחוץ לקליפורניה; החנות הראשונה בחוף המזרחי של ארצות הברית נפתחה בוורהיס, ניו ג'רזי. ב-1974 החלה גאפ למכור בגדים בייצור עצמי בעלי מותג החברה. ב-1983 רכשה החברה את חברת בגדי הנסיעות והטיולים "בננה ריפבליק". ב-1994 יצא במסגרת החברה קו הבגדים "אולד נייבי". ב-2005 יצא גם "Forth & Towne", שכוון לקהל הנשים מעל גיל 35, אך 19 חנויות המותג נסגרו ב-2007. ב-2006 יצא קו הנעליים אונליין "Piperlime", וב-2009 יצא קו בגדי הספורט לנשים "Athleta". בסוף שנת 2009 ובתחילת שנת 2010 נפתחו שתי החנויות הראשונות של הרשת בישראל - בירושלים ובתל אביב, בהמשך שנת 2010 נפתחו שתי חנויות נוספות בהרצליה, ברעננה ובאילת. הזיכיון בישראל ניתן לחברת אלביט מסחר וקמעונאות, חברה בת בבעלות מלאה של אלביט הדמיה. קבוצת גוטקס מותגים, זכיינית הרשת בישראל, פרסמה הודעה בדצמבר 2016 בה היא תסגור את סניפיה בישראל במהלך 2017. באוקטובר 2021 הודיע חברת גאפ על רכישת הסטארטאפ הישראלי CB4 המפתחת טכנולוגיה לניתוח נתונים, שמסייעת בהגדלת מכירות קמעונאיות. מדיה וקבצים בנושא גאפ בוויקישיתוף אתר האינטרנט הרשמי של גאפ (באנגלית) גאפ, ברשת החברתית פייסבוק גאפ, ברשת החברתית אקס (טוויטר) גאפ, ברשת החברתית אינסטגרם גאפ, ברשת החברתית LinkedIn האתר הישראלי של החברה מירב קריסטל, נפתחה החנות הראשונה של גאפ בארץ, באתר ynet, 25 באוגוסט 2009 מירב קריסטל, גאפ פתחה חנות בת"א, באתר ynet, 22 בפברואר 2010 גלי ברגר, החנויות הראשונות של גאפ: בת"א ובירושלים, באתר ynet, 4 בדצמבר 2008 Annual Report 2017 רשימת סניפי גאפ בישראל, באתר הישראלי של גאפ משה בנימין, נחתם סופית הסכם הזיכיון הבלעדי של מוטי זיסר לשיווק "גאפ" בישראל, באתר ביזפורטל, ‏18 בפברואר 2009 Ynet, ענקית הביגוד גאפ רכשה סטארט אפ ישראלי, באתר ynet, 5 באוקטובר 2021
חנה צ'יזיק

חנה צ'יזיק (1889 – 19 בדצמבר 1951) הייתה חלוצה, אגרונומית, מנהיגת נשים ופועלות, וייסדה שני משקי פועלות, בנחלת יהודה ובצפון תל אביב. חנה צ'יזיק נולדה בעיר טומשפול באוקראינה. בין אחיה היו אפרים, שרה, ברוך ויצחק. חנה עלתה בשנת 1906 לארץ ישראל. שנה לאחר מכן ב-1907, באה משפחתה: ההורים והאחים לארץ. המשפחה נדדה בין סג'רה והמושבה כנרת, ולבסוף השתקעה במושבה מנחמיה. צ'יזיק למדה אמנות (במיוחד ציור ואריגת שטיחים) בבצלאל בירושלים. לאחר מכן יצאה לעבוד בחוות העלמות אשר נוהלה על ידי חנה מייזל בכנרת. שם הכירה את הוגה הדעות א.ד. גורדון והושפעה ממנו. כאשר עלתה לארץ בשנות העלייה השנייה, הייתה ציז'יק חברת מפלגת "פועלי ציון". לאחר מכן, הצטרפה למפלגת אחדות העבודה אשר הוקמה בתרע"ט 1919. במהלך השנים הייתה חברת המזכירות של מועצת הפועלות, ונסעה בשליחותה לארצות הברית. בשנת 1921 נסעה ללמוד בבית ספר גבוה לגננות (חקלאות) בווינה. עם שובה ארצה ב-1922 הקימה את משק הפועלות בנחלת יהודה. באותה שנה נישאה למאיר דובינסקי. ב-1926 עברה לתל אביב וקבלה לידיה את הקמתו של "משק הפועלות צפון" (במתחם הרחובות העכשווי: ארלוזורוב, מצדה, שדרות בן-גוריון, אד"ם הכהן). מימון המשק בא מאת המרכז החקלאי של ההסתדרות הכללית וגם על ידי מכירת תוצרת חקלאית, כמו פרחים לציבור. צ'יזיק ניהלה את המשק ביד רמה במשך כ-20 שנה. בתפקידה זה, תרמה ציז'יק מתוך הכרה ותפיסת עולם מוצקה, להשכלתן ולחינוכן של נשים צעירות, רובן עולות וחדשות בארץ. הן למדו להתקיים במסגרת חקלאית, שכללה גידול "גן ירק", משתלה, לול ורפת; ורכשו מקצוע שאפשר להן להתקיים בכבוד, הן כיחידות, והן כרעיות ואמהות; כחלק מן התפיסה שבעבודתן זו הן נוטלות חלק בעול הקמת המפעל הציוני המתהווה בארץ ישראל. בעת מותו של אחיה הצעיר, אפרים צ'יזיק, הייתה צ'יזיק באמצע חודשי הריונה. בנה נולד בטבת תר"ץ, ינואר 1930, ונקרא אפרים, על שם דודו. חנה צ'יזיק נפטרה בבית החולים בילינסון ונטמנה בבית הקברות נחלת יצחק. הותירה אחריה את בעלה, בת ובן משותפים. המבנה המרכזי במשק הפועלות בצפון תל אביב, שהוקם ב-1936, נקרא לאחר מותה על שמה "בית חנה". המבנה ממוקם בשדרות בן-גוריון בתל אביב, ומהווה דוגמה לבנין שנבנה בשנות השלושים בסגנון האדריכלי הבינלאומי (באוהאוס). עד שלהי שנות השבעים שכן בו בית ספר תיכון מקצועי. בשנות התשעים עבר שימור ומגדל דירות הוקם בצידו. הרובע הסמוך ל"משק הפועלות צפון" (במתחם הרחובות העכשווי: ארלוזורוב, דיזנגוף, שדרות בן-גוריון, מצדה) נקרא בעת הקמתו בראשית שנות השלושים: "שכונת אפרים", על שם אפרים, אחיה של חנה אשר נהרג וגופתו הושחתה בחולדה במאורעות תרפ"ט 1929. זאב ענר, סיפורי משפחות - סיפורן של חמישים משפחות בתולדות היישוב, הוצאת משרד הביטחון. ברכה חבס [עורכת], אחת הראשונות - חיי חנה ציז'יק, הוצאת עם עובד, תל אביב תשי"ד. דן יהב, קומונות בתל אביב בשנות השלושים והארבעים, הוצאת יד טבנקין, אפעל 1990. ממשק הפועלות צפון לבית חנה, באתר ארכיון תל אביב אבשלום קור, "באופן מילולי", תוכנית על חנה צ'יזיק, 1.8.2010(הקישור אינו פעיל) המונים ליוו את חנה צ'יזיק למנוחת עולמים, דבר, 21 בדצמבר 1951 חנה צ'יזיק באתר GRAVEZ
GC

האם התכוונתם ל... בכרומטוגרפיה: GC מציין כרומטוגרפיית גז, Gas Chromatography. בפיזיקה: GC מציין מיליארד קולון (גיגהקולון), Gigacoloumb. באסטרונומיה: GC הוא קיצור של קטלוג כללי של ערפיליות וצבירי כוכבים (General Catalogue of Nebulae and Clusters of Stars), שפורסם על ידי ג'ון הרשל ב-1864. בגנטיקה: GC מציין נוקלאוטיד מסוג גואנין (Guanine) הקשור לנוקלאוטיד מסוג ציטוזין (Cytosine) במולקולת DNA דו-גדילית. שיעור ה-GC בגנום של יצורים שונים (בהשוואה לשיעור ה-AT, אדנין-תימין) ה־ut נתון חשוב המשמש, בין השאר, למיון טקסונומי של יצורים. במדעי המחשב: GC הוא קיצור של garbage collector - טכניקה למניעת דליפות זיכרון. במוזיקה: GC הוא קיצור של גוד שארלוט.
שלום לרנר

שלום לרנר (30 בספטמבר 1949 – 9 בפברואר 2022) היה פרופסור בפקולטה למשפטים באוניברסיטת בר-אילן, ודקאן הפקולטה. לרנר גדל בכפר סבא ולמד בישיבות נתיב מאיר וכרם ביבנה. בין השנים 1972–1975 למד לתואר ראשון בפקולטה למשפטים בבר-אילן. לרנר סיים בהצטיינות את התואר. לאחר מכן התמחה אצל שופט (לימים נשיא) בית המשפט העליון יצחק כהן. המשיך במסלול ישיר לדוקטורט באוניברסיטה העברית בירושלים (1976-1980), ולאחר מכן שימש כמומחה אורח באוניברסיטת הרווארד שבארצות הברית. בשנת 1990 קיבל דרגת פרופסור חבר ומונה לדקאן הפקולטה למשפטים בבר-אילן (1990–1994). פרופסור לרנר היה מומחה לדיני קניין ומשפט מסחרי, ובפרט דיני שעבודים, חיובים, בנקאות ודיני שטרות. כמו כן פרסם לרנר מספר מחקרים בתחום המשפט העברי. כיהן גם כחבר הוועדה מטעם משרד המשפטים לקודיפיקציה של המשפט האזרחי (1987-1990), ויו"ר ועדה מטעם משרד המשפטים לתיקון חוק המשכון (1986-1989). בשנים 2007 ו-2008 פורסם שמו כמועמד לכהונת שופט בבית המשפט העליון. לרנר נפטר ב-9 בפברואר 2022 ונקבר בבית הקברות סגולה. הותיר אחריו אישה, מרים, ושישה ילדים. התגורר בפתח תקווה. קיזוז חיובים (2009) המחאת חיובים (2002) דיני שטרות (מהדורה ראשונה, 1999) שעבוד נכסי חברה (1996) שכירות נכסים (1990) מידע על שלום לרנר בקטלוג הספרייה הלאומית שלום לרנר, דף שער בספרייה הלאומית חדשות סרוגים, ‏דיקן הפקולטה למשפטים בבר אילן הלך לעולמו, באתר "סרוגים", 9 בפברואר 2022
IMO

האם התכוונתם ל... אולימפיאדת המתמטיקה הבינלאומית (International Mathematical Olympiad) ארגון הימאות הבינלאומי (International Maritime Organization) ארגון המטאורים הבינלאומי (International Meteor Organization)
יצחק פרידמן (בוהוש)

רבי יצחק פרידמן (ה' בכסלו תקצ"ה, 1834 - י' באלול תרנ"ו, 1896) היה האדמו"ר הראשון מבוהוש, נכדו של רבי ישראל מרוז'ין. בנם של בלומא רייזיל ורבי שלום יוסף פרידמן מסאדיגורה. אמו הייתה בתו של רבי דן מראדוויל נכדו של רבי יחיאל מיכל מזלאטשוב וחתנו של רבי אברהם יהושע השיל מאפטא. אשתו שיינא רחל הייתה בתם של פסיה לאה (בת רבי משה לייב מסאסוב) ורבי דוד הגר מזבלטוב, בן רבי מנחם מנדל הגר מקוסוב. אביו כיהן כממלא מקומו של אביו רבי ישראל מרוז'ין שנפטר בג' בחשוון תרי"א (1850) אך הוא נפטר עשרה חודשים אחריו. לאחר פטירתו ירשו אחיו, רבי אברהם יעקב. בהמשך שאר אחיו החלו לכהן באדמו"רות. רבי יצחק, החל לכהן לאחר פטירת אביו במקביל לדודיו, כאשר היה בן 17. בהתחלה כיהן בפוטיק, אחוזת אדמו"רי רוז'ין. בשנת תרט"ז (1856) עבר רבי יצחק לאיזמאיל, שבדרום בסרביה ובתרכ"ו (1866) קבע את מושבו בעיירה בוהוש, במולדובה. לאחר שהתיישב בבוהוש, הפכה זו למרכז חסידי גדול ואלפי חסידים היו פוקדים אותה. קהילה של חסידיו התיישבה בשליחותו בצפת, ודוד שוב, פורץ הדרך של העלייה הראשונה, היה מחסידיו ויצא לדרך עם ברכתו, וכך גם רבים ממייסדי ראש פינה וזכרון יעקב. היה נשיא "כולל בסרביה" ולאחר איחודו עם "כולל מולדובה" היה נשיא הכולל המאוחד "כולל רומניה". רבי ישראל שלום יוסף פרידמן, ממלא מקומו. רבי דוד פרידמן, נפטר בחיי אביו. בנו רבי מנחם מנדל פרידמן, מילא את מקום דודו וחותנו רבי ישראל שלום יוסף, יחד עם בן דודו. רבי אברהם יהושע העשיל פרידמן, ייסד חצר חסידית באדז'וד. רבי משה יהודה לייב פרידמן, ייסד חצר חסידית בפאשקאן. רבי יעקב פרידמן, בעל ה"אהלי יעקב", חתנו וממלא מקומו של רבי ישראל פרידמן מהוסיאטין. אסתר אשת רבי ישראל פרידמן מסאדיגורה. חנה שרה בזיווג ראשון אשת הרב חיים מאיר יחיאל שפירא בנו של רבי אלימלך שפירא מגראדז'ינסק ובזיווג שני אשת רבי שלום הלפרין, מוואסלוי. יוכבד אשת רבי משה טברסקי בן רבי מנחם נחום מרחמסטריווקא ובזיווג שני אשת רבי ברוך אברמוביץ מבענדער. פסיה לאה אשת רבי חיים הגר מאנטניא. שבע אשת רבי חיים מאיר יחיאל שפירא מדרוהוביטש. חוה גיטל אשת רבי מרדכי זוסיא טברסקי מטריסק האצעליס-יאס (שושלת טשרנוביל). בנם רבי דוד, מילא את מקום דודו וחמיו, רבי ישראל שלום יוסף, יחד עם בן דודו. מלכה אשת רבי פנחס השיל מז'ינקוב, שהיה צאצא של רבי אברהם יהושע השיל מאפטא. ברכה אשת רבי אהרן טברסקי מסקווירא. חיה שפרה אשת רבי דוד אהרן טברסקי מז'וריק נכדו של המגיד מטריסק. זלמן שזר,הבאהושי האחרון בצפת בתוך כוכבי בוקר, הוצאת דבר ועם עובד, תש"י
מצויד

מצויד (באנגלית: Hung) היא סדרת דרמה קומית אמריקאית זוכת שני פסלוני גלובוס הזהב אשר החלה את שידוריה ב-28 ביוני 2009 עד 4 בדצמבר 2011 ברשת HBO ונוצרה על ידי דימיטרי ליפקין וקולט ברסטון. בישראל הסדרה משודרת ב-Yes Stars Drama, גם בפורמט שידורי HDTV. כוכב הסדרה הוא תומאס ג'יין המגלם את ריי דרקר, גבר גרוש העוסק בשירותי זנות גברית. Hung, באנגלית, פירושו "תלוי" אך מתייחס ככינוי לגבר בעל פין גדול מהממוצע. ההחלטה לתרגום השם בעברית ל"מצויד" נבעה מהכינוי העברי לגבר ה"מצויד" בפין גדול. "מצויד" עוקבת אחר ריי דרקר (תומאס ג'יין; זכור בעיקר בתפקידו הראשי בסרט "המעניש"), גבר מדוכא ומרושש בגיל העמידה המתקשה לנהל את חייו לאחר גירושיו ושריפת ביתו. הוא מאמן כדורסל בבית ספר על יסודי בפרברי דטרויט שבמישיגן. הוא אב לשני תאומים מתבגרים - דיימון ודרבי (צ'רלי סקסטון וסיאנוה סמית-מק'פי) אשר גרים עם אמם הנשואה בשנית, ג'סיקה (אן הייש). לאחר שביתו בו גדל והתחנך עלה בלהבות, הוא נותר ללא הרבה ברירות. בעזרת חברתו, טניה (ג'יין אדמס) הוא רואה הזדמנות "לשווק" את הפין גדול הממדים שלו ובכך להרוויח כסף. במהלך הסדרה הוא מנסה לשמור על חיים נורמלים, בזמן שמפרנס את עצמו בלילות כזונה גברית, בעסק שפתח עם טניה שנקרא "יועצי האושר". תומאס ג'יין - ריי דרקר, גבר העוסק בזנות. ג'יין אדמס - טניה סקייגל, סרסוריתו של ריי. אן הייש - ג'סיקה הקסון, אשתו לשעבר של ריי. צ'רלי סקסטון - דיימון דרקר, בנו התאום של ריי. סיאנוה סמית-מק'פי - דרבי דרקר, בתו התאומה של ריי. אדי ג'מיסון - רון הקסון, בעלה הנוכחי של ג'סיקה. רבקה קרסקוף - לינור ברנרד, מאמנת חיים ובהמשך סרסוריתו השנייה של ריי. גרג הנרי - מייק האנט, חברו הטוב של ריי ושותפו לאימון הכדורסל בבית הספר. הסדרה זכתה למועמדויות רבות בפרסים שונים, וגרפה שני פרסי גלובוס הזהב בשנת 2009: ההופעה הטובה ביותר לשחקן בסדרת טלוויזיה - קומדיה או מוזיקלי: תומאס ג'יין ההופעה הטובה ביותר לשחקנית משנה בסדרת טלוויזיה, מיני סדרה או סרט טלוויזיה: ג'יין אדמס אתר האינטרנט הרשמי של מצויד "מצויד", במסד הנתונים הקולנועיים IMDb (באנגלית) "מצויד", באתר Rotten Tomatoes (באנגלית) "מצויד", באתר Metacritic (באנגלית) "מצויד", באתר HBO Max (באנגלית) "מצויד", באתר Hulu סדרות (באנגלית) "מצויד", במסד הנתונים הקולנועיים KinoPoisk (ברוסית)
אדובי קריאייטיב סויט

אדובי קריאייטיב סויט (באנגלית: Adobe Creative Suite) היא חבילה של תוכנות מחשב, הכוללת יישומים לעיצוב גרפי, עריכת וידאו ופיתוח אתרי אינטרנט. התוכנה כוללת יישומים שונים מבית היוצר של אדובי מערכות, כגון פוטושופ לעיצוב של תמונות וגרפיקה וקטורית, דרימוויבר ליצירה ועריכה של דפי אינטרנט, פלאש ליצירת אפליקציות פלאש (כמו משחקים וסרטונים), פרמייר פרו לעריכת וידאו ומגוון תוכנות נוספות. הגרסה הראשונה של אדובי קריאייטיב סויט יצאה ב-2003. ב-6 במאי 2013 הודיעה אדובי כי CS6 תהיה הגרסה האחרונה של הקריאטיב סויט, וכי הגרסאות העתידיות יהיו זמינות רק דרך המינוי לשירות הענן שלהם. אדובי גם הודיעה כי היא תמשיך לתמוך ב-CS6, תספק תאימות למערכות ההפעלה ותספק תיקוני באגים ועדכוני אבטחה במידת הצורך. מדיה וקבצים בנושא אדובי קריאייטיב סויט בוויקישיתוף אתר האינטרנט הרשמי של אדובי קריאייטיב סויט (באנגלית) ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.